Boeing 737 Max

For andre varianter av 737, se Boeing 737.

Boeing 737 Max er en familie av tomotors kort- og mellomdistanse passasjerfly som er utviklet av amerikanske Boeing Commercial Airplanes. Denne familien er basert på Boeing 737 Next Generation-familien som den erstatter. Den  representerer fjerde generasjon av 737-familien. Den viktigste endringen er bruken av større og mer effektive CFM International LEAP-1B-motorer. Flykroppen har også gjennomgått enkelte modifikasjoner. Første leveranse av 737 Max fant sted i 2017, 50 år etter at 737 gjennomførte sin første flyvning. Boeing hadde per januar 2019 bekreftede bestillinger av totalt 5 011 fly av typen 737 Max fra 78 kunder.  

 Design 
737 Max leveres med Boeing Sky Interior med bagasjehyller og LED-belysning basert på Boeing 787-interiøret samt winglets som standard fra fabrikken.

 Varianter 
 737 Max 7 – Erstatning for 737-700 og 737-700ER
 737 Max 8 – Erstatning for 737-800 med lengre flyskrog enn -700/MAX 7
 737 Max 200 – En utgave av 737 MAX 8 med høyere sittetetthet og følgelig større passasjerkapasitet.http://www.ainonline.com/aviation-news/air-transport/2014-12-01/ryanair-boeing-finalize-max-200-dealhttp://boeing.mediaroom.com/2014-09-08-Boeing-Launches-737-MAX-200-with-Ryanair 
 737 Max 9 – Erstatning for 737-900ER med lengre flyskrog enn -800/MAX 8
737 Max 10 - Konkurrent mot Airbus A321 Neo

 Bestillinger og leveranser 
miniatyr|Boeing 737 MAX under en presentasjon i Seattle i desember 2015

Kundene av 737 Max ble til å begynne med ikke offentliggjort, bortsett fra American Airlines. Den 17. november 2011 kunngjorde Boeing navnene på to andre kunder – Lion Air og Aviation Capital Group. På daværende tidspunkt meldte Boeing om 700 forpliktelser fra ni kunder av 737 MAX. Den 13. desember 2011 ble det meddelt fra Southwest Airlines at flyselskapet kom til å være lanseringskunde for 737 MAX, med en fast ordre på 150 fly og en opsjon på ytterligere 150 fly; leveransene var ventet å starte i 2017.  

Ved inngangen til desember 2011 hadde Boeing sikret seg 948 forpliktelser og bekreftede bestillinger fra 13 kunder av 737 MAX. Den 8. september 2014 skrev Ryanair under en avtale med Boeing til en verdi av rundt 22 milliarder amerikanske dollar, eller nær 140 milliarder kroner, om å kjøpe inntil 200 nye 737 MAX 200-maskiner, hvorav 100 er i fast bestilling og 100 er opsjoner på kjøp. Det norske lavprisselskapet Norwegian har lagt inn en fast ordre på 100 fly av typen 737 MAX 8 med opsjon på ytterligere 100 fly av samme type, og ville være global lanseringskunde for flytypen i mai 2017.

Boeing har per 31. mars 2015 mottatt i alt 2 715 faste bestillinger av 737 MAX. 

 Ulykker 
I 2018 og 2019 skjedde to ulykker med Boeing 737 Max 8. De to ulykkene skjedde begge kort tid etter avgang. Den indonesiske innenriksflygingen Lion Air Flight 610 styrtet 12 minutter etter avgang fra Jakarta 29. oktober 2018. 181 passasjerer og 8 besetningsmedlemmer omkom. Ethiopian Airlines Flight 302 styrtet seks minutter etter avgang fra Bole internasjonale lufthavn i Etiopia 10. mars 2019. 149 passasjerer og åtte besetningsmedlemmer omkom.

Flere land innførte flyforbud for Boeing 737 Max 8-fly etter ulykken i Etiopia.https://www.tv2.no/a/10471234/

 Spesifikasjoner 
+Spesifikasjoner for 737 MAX 737 MAX 7 737 MAX 8/ MAX 200 737 MAX 9 Setekapasitet 149 (en klasse, høy kapasitet)140 (en klasse, typisk)126 (to klasser, typisk)  200 (en klasse, høy kapasitet)175 (en klasse, typisk)162 (to klasser, typisk)  220 (en klasse, høy kapasitet)192 (en klasse, typisk)180 (to klasser, typisk) Seteavstand 74 cm (29") (en klasse, høy kapasitet)81 cm (32") (en klasse, typisk)91 cm (36") og 81 cm (32") (to klasser, typisk)  Totallengde 33,7 m  39,5 m  42,2 m Vingespenn 35,9 m Totalhøyde 12,3 m Marsjhastighet Mach 0,79 (842 km/t, 455 knop)  Maksimal startvekt 72 303 kg  82 191 kg  88 314 kg Lastekapasitet 27,3 m³  44 m³  51,7 m³ Rekkevidde (fullastet) 3 800 nm (7 038 km)  3 620 nm (6 704 km)  3 595 nm (6 658 km) Motor (× 2) CFM International LEAP-1B Viftediameter 1,76 m
Kilder: Spesifikasjoner for 737 MAXBoeing 737 Technical Information  , Boeing Commercial Airplanes.Flight, Boeing Defines the 737 MAX  .737 MAX characteristics  . Boeing - newairplane.comBoeing To Expand 737 MAX Capacity to 200   , airchive.com.

 Se også 

 Referanser 

 Eksterne lenker 

 Offisiell nettside for Boeing 737 MAX på newairplane.com 
 Boeing 737 MAX – ordreoversikt 

737 Max
Kategori:Tomotors jetdrevne luftfartøy
737 Max
Kategori:Smalbuksfly